ŞCOALA GENERALĂ CU CLASELE I-VIII RAPOLTU-MARE
Rapoltu-Mare, nr. 45,
JUDEŢUL HUNEDOARA
Tel / fax. 0254.264.287

E-mail. scoalarapolt@yahoo.com
RAPORT DE ACTIVITATE

-SCOALA ALTFEL- 2-6 APRILIE 2012-
1. Prof. invatamant primar TEODORESCU MARIA -  

Clasele III-IV-simultan  [image: image6.jpg]



Scopul predominant al acestui nou proiect este desigur ancorarea în realităţile vieţii cotidiene a copilului şcolar, conectarea lui cu mediul exterior şcolii şi familiei, mediu în care se va desfăşura toată viaţa de adult, şi cu siguranţă acest obiectiv a fost atins.
La sfârşitul săptămânii elevii au adunat un « bagaj » important de cunoştinţe noi şi folositoare referitoare la conduita în societate, la obiective turistice, la abordarea relaţiilor interumane etc.
Ziua 1 : Codul bunelor manière
Suportul pentru această activitate l-a constituit cartea « Codul bunelor maniere ». Pe parcursul zilei am citit si dezbătut subiecte alese de elevi. Am realizat o simulare de servire a mesei într-un restaurant pentru ca elevii să se descurce într-o astfel de situaţie reală. 
La finalul zilei, efectivul de elevi se împarte în cinci echipe şi, ca o evaluare a celor însuşite, se aplică metoda : Ştiu\Vreau să ştiu\Am învăţat.
Ziua 2 : Lectura-Poveştile copilăriei
Elevii sunt invitaţi cu cartea, lectura sau poezia preferată la şcoală, prezintă colegilor titlul, autorul si conţinutul acesteia, pe scurt.
Se face un Brainstorming referitor la cei mai cunoscuţi autori şi la scrierile  acestora. Pentru consolidarea citirii se trece la lecturarea unei fraze la prima vedere.
Pentru captarea interesului se dramatizează schiţa « D-l Goe… », de I.L.Caragiale.
Activitatea zilnică se încheie cu aplicarea metodei Jurnalul cu dublă intrare, în care elevii menţionează sentimente, gânduri, imagini înainte de lecţie si după lecţie.
Ziua 3 : Vizită  la Simeria şi Deva
Dimineaţa devreme împreună cu elevii am vizitat o fabrică de pâine din Simeria pentru a cunoaşte procesul tehnologic de fabricare al pâinii şi a vedea condiţiile de muncă dintr-o fabrică.
Obiectivul următor a fost vizitarea mini grădinii zoologice de la Deva, după care ne-am deplasat la Parcul Dendrologic din Simeria să vedem sala cu animale şi păsări împăiate din conacul situat în respectivul parc.
 
Ziua 4 : Excursie la Alba-Iulia-Râmeţ-Orastie
Am pornit in excursie la ora şapte dimineţa cu un autocar mare, mulţi elevi şi multe cadre didactice. Primul obiectiv a fost Alba-Iulia, oraş încărcat de istorie.  Am vizitat muzeele existente aici,  Catedrala Reîntregirii Neamului şi am urmărit ritualul impresionant de schimbare al Gărzii care s-a păstrat din timpuri vechi.
Următoarea oprire a fost la Mănăstirea Râmeţ, loc de rugăciune si reculegere, aşezată într-o zona mirifică. Ultimul popas a fost la Orăştie unde copiii au servit masa şi s-au jucat într-un părculet special amenajat.
În ziua următoare am solicitat elevilor să completeze o fişă referitoare la experienţa acumulată în excursie, mai exact am aplicat o metodă modernă : reflecţia zilnică, ei consemnează ce au învăţat, ce au remarcat, ce au descoperit, ce i-a surprins, ce i-a dezamăgit etc.

Ziua 5 : Vizită la o ferma
Având în vedere faptul că unul dintre elevii clasei deţine o fermă de animale ne-am deplasat spre aceasta pentru a obţine mai multe informaţii despre animale, despre creşterea lor şi modul de administrare al unei ferme.
La sfârşitul zilei elevii împărţiţi în echipe au completat fişe în care li se cerea să menţioneze : ce ştiu, ce vor să ştie şi ce au învăţat din vizita făcută.
Săptămâna “Şcoala altfel” s-a desfăşurat într-adevăr într-un alt fel. Activităţile desfăşurate au fost sugerate de elevi şi de părinţii acestora. Convingerea mea este ca au trezit interesul copiilor care la sfârşitul acestei săptămâni au declarat că le-a plăcut foarte mult.
Ca o evaluare a activităţilor susţinute pe parcursul întregii săptămâni, fotografiile făcute au fost expuse pe un panou pe care l-am realizat împreună cu elevii.
 
2. Prof. invatamant primar SIMEDRU CRISTINA – Clasa I 
3. Prof. invatamant primar BIRIS EMANOIL -  Clasa a II-a
        Data : 2.04.2012 - Denumirea activitatii : Vizita in municipiul Deva (Biblioteca Judeteana Deva, Cetatea Devei, Parcul Bejan, Editura  Emia)

· 
Scopul:                                                                                                                                         

· imbogăţirea vocabularului activ şi pasiv pe baza experienţei personale acumulate în relaţia cu ceilalţi şi cu mediul educaţional;                                                                                                      

· participarea la activităţile de grup 

        Obiective:
· sa-si dezvolte capacitatea de comunicare;

· sa-si cultive gustul pentru frumos;

· sa-si trezeasca interesul pentru lectură ;

· sa-si îmbogateasca vocabularul ;

· sa-si formeze deprinderi de a gândi şi de a se  exprima, realizând conexiuni interdisciplinare 

 Forma de organizare: excursie.

 Desfasurarea activitatii :
· Reguli si conditii pentru imprumutarea unei carti ,familiarizarea cu cartea(Biblioteca judeteana)

· Drumul cartii (Editura Emia)

· Calatorie cu telecabina (vizitatea Cetatii Devei)

       Loc de desfăşurare:  Municipiul Deva

       Participanţi: elevii claselor I-a II a      
       Evaluarea activitatii : fotografii ; portofolii .
Data : 3.04.2012 - Denumirea  activitatii : Obiective  decorative  pentru  Paste

      Responsabili : 

· Prof.Simedru Cristina 

· Biris Emanoil

· Iancu Violeta –Sc.Primara Vaidei

· Tudor Valentin-Sc.Primara Vaidei

     Scopul: dezvoltarea competenţelor  artistice şi culturale la elevi .                                                                                                                                 

     Obiective:
· să exprime sentimente prin intermediul lucrărilor artistice;

· să lucreze în echipă pentru realizarea unui produs finit;

· să organizeze expoziţii cu produsele obţinute.

      Forma de organizare: ateliere de lucru .

      Participanti : elevii claselor I- IV de la Sc.Gen.Rapoltu-Mare si Sc .Primara Vaidei

      Desfasurarea activitatii : 
· realizarea unor colaje de primavara;

· decorarea oualor de Paste

· realizarea unor  suporturi  pentru  oua ;

· poezii si cantece de primavara;

· expozitia lucrarilor si premierea lor ;

· realizarea panoului ,,Prietenia’’

      Loc de desfăşurare:  sala de clasă .

   Evaluarea activitatii : fotografii ; expozitia lucrarilor  ; portofolii ; diplome.
Data : 4.04.2012 - Denumirea  activitatii : Sunt curat , sunt sanatos
      Responsabili : 

· Prof.Simedru Cristina 

· Biris Emanoil

· Rovinaru Doina –prof. biologie

     Scopul:     Insusirea  unor reguli de igiena personala, igiena clasei si igiena locuintei ; Reguli de  alimentatie sanatoasa ;                                                                                                                            

     Obiective:
 – să numească reguli de igienă cunoscute;

 – să recunoască obiectele de igienă personală pe baza observaţiilor proprii şi a     materialului intuitiv;

 – să descrie acţiuni necesare pentru păstrarea igienei personale, igienei clasei, igienei locuinţei;

 – să deosebească acţiunile referitoare la păstrarea igienei corecte de cele incorecte

– să scrie corect şi lizibil regulile  de  igiena pe  afis

 – să coloreze  afisul

- sa aleagă obiecte necesare igienei  personale,locuintei,a clasei

 – să colaboreze cu colegii în realizarea sarcinilor de grup; 

      Forma de organizare: ateliere de lucru 

      Participanti : elevii claselor I- a II a 

      Desfasurarea activitatii : 
· realizarea unor colaje ;

· realizarea unor  afise cu reguli de igiena 

· prezentari power point

· poezii si  ghicitori

      Loc de desfăşurare:  sala de clasă .

   Evaluarea activitatii : fotografii ; expozitia lucrarilor  ; afise

Data : 5.04.2012-Denumirea  activitatii : Excursie tematica : Alba Iulia –Ramet - Orastie
      Responsabili : 

· Prof.Simedru Cristina 

· Biris Emanoil

· Matis Valeria –prof. istorie

     Scopul:    Cunoaşterea şi interpretarea faptelor istorice ;

                    Dezvoltarea unei atitudini pozitive faţă de sine şi faţă de ceilalţi

     Obiective:

· să formuleze puncte de vedere cu privire la evenimente  si fapte istorice

· să aprecieze rolul oamenilor în desfăşurarea evenimentelor istorice
· să exprime opinii personale în aprecierea faptelor din trecut şi prezent
· sa recunoasca marcante personalitati istorice
      Forma de organizare: excursie 

      Participanti : elevii claselor I- VIII si prescolari

      Desfasurarea activitatii : 
· Vizite  la muzeele si Cetatea din Alba Iulia

· Vizita la Manastirea Ramet

      Loc de desfăşurare:  Alba –Iulia ,Manastirea Ramet

   Evaluarea activitatii : fotografii , albume, pliante

         Data : 6.04 .2012 - Denumirea activitatii : ,,Să ne cunoastem  împrejurimile satului’’ (drumetie la stana din Rapolt)

      Responsabili : 

· Prof.Simedru Cristina   

· Biris Emanoil

· Cazu  Marioara – inv.prescolar

       Scopul: Cunoaşterea mediului geografic natural, al plantelor şi animalelor , a unor adaptări ale acestora la condiţiile de mediu; colectarea de material biologic; dezvoltarea dragostei faţă de natură.

· Obiective:
· să se orienteze in teren;

· să cunoască relieful din orizontul apropiat;
· să caracterizeze flora şi fauna din zona de deal;

· sa enumere  activitatile necesare pentru cresterea oilor;

· sa numeasca foloasele obtinute de la oi;

· să identifice diferite aspecte negative ale omului în ecosistemele naturale.

       Forma de organizare: drumetie 

       Desfasurarea activitatii : 
· strangerea unor materiale pentru activitatile din scoala;

· recunoasterea plantelor din natura;

· jocuri in aer liber

       Loc de desfăşurare:  stana din Rapolt
       Participanţi: elevii cls. I- a II a si prescolarii .
        Evaluarea activitatii : fotografii ; jurnal de drumetie .

Activitatile desfasurate in cadrul programului ,,Scoala  altfel’’ au  fost apreciate atat de elevi, cat si de parinti. A fost o saptamana placuta, iar elevii au avut ocazia sa invete prin joc lucruri interesante in natura, drumetii si excursii.
4. Şc. Primară Bobâlna - structura

În săptămâna „Şcoala Altfel”, elevii de la Şc. Primară Bobâlna, îndrumaţi de înv. Săvuţ Dorina şi ed. Păcurar Mariana, au desfăşurat următoarele activităţi.

Ziua I


„Acordarea primului ajutor” – invitat Drăgănescu Mihai de la Asociaţia „Samaritenii orăştieni” 

Obiectivele urmărite au fost:

· să cunoască  şi să respecte regulile care reglementează acordarea primului ajutor în caz de accidente

· să cunoască efectele nerespectării acestor reguli;

· să cunoască şi să promoveze  conduita preventivă;

· să discearnă ce este bine şi ce este rău;

· să-şi exprime propriile păreri în legătură cu situaţiile date


Elevii au învăţat cum se acordă primul ajutor în cazul unei hemoragii nazale, a unui leşin, arsuri uşoare, înţepături de insecte, etc.


Elevii au exersat pe manechin etapele acordării primului ajutor:


-  încercarea de a comunica cu persoana;


- verificarea semnelor vitale – respiraţia, circulaţia


- aşezarea victimei în poziţia de siguranţă;


- resuscitarea cardiovasculară;

Ziua a II-a

„Hai la şezătoare!” program artistic în cadrul proiectului „Prietenia, un dar de preţ” – proiect în colaborare cu  Şc. Generală Romos.

Scopul parteneriatului a fost:

- formarea deprinderii copiilor de a cunoaşte şi a respecta norme de comportare în societate, educarea abilităţilor de a intra în relaţie cu cei din jur;

- Cunoaşterea unor noţiuni de istorie, tradiţii, folclor care definesc portretul spiritual al poporului român; 
Activităţile desfăşurate:

- primirea elevilor de la Romos;

- jocuri de socializare;

- vizitarea minimuzeului , discuţii despre istoria şi tradiţiile satului Bobâlna;

- prezentarea unor momente artistice: - scenete, elevii de la Romos;







- „Hai la şezătoare!, elevii de la Bobâlna; 

Ziua a III-a


„Drumeţie pe Valea Bobâlnii”

Obiectivele urmărite au fost:

· înţelegerea de către copil a importanţei protejării mediului ;

· [image: image3.jpg]


satisfacerea curiozităţii copiilor de cunoaştere a vieţii plantelor si animalelor în condiţii normale ; 
· educarea deprinderi de a, proteja spaţiile verzi ;

· contactul nemijlocit cu mediul înconjurător prin activităţi în afara sălii de clasa ;

· folosirea mediului natural  ca sala de clasă sau ca laborator în care elevul conştientizează « suferinţele pământului » - degradarea  solului ,poluarea aerului  şi a apei , defrişările masive ,dispariţia unor plante şi animale etc. ;

· dezvoltarea dragostei faţă de natură prin cunoaşterea frumuseţilor  ei

Activităţile desfăşurate;


- observarea naturii în anotimpul primăvara;


- observarea tufurilor calcaroase;


- discuţii despre protejarea mediului;


- vizitarea bisericuţei;


- jocuri în aer liber;

Ziua a IV-a

„Excursie la Germisara”

Obiectivele urmărite au fost:

 - să cunoască principalele evenimente istorice la care au luat parte şi bobâlnenii;


- să cunoască vestigiile istorice din împrejurimile satului;


- să facă aprecieri de valoare asupra trăsăturilor morale ale înaintaşilor (dragoste de ţară, eroism, demnitate);


- să-şi dezvolte curiozitatea căutând informaţii şi să-şi exerseze abilităţile de investigaţie;

Activităţi desfăşurate:


- vizită la Castrul roman de la Germisara; 

- jocuri în aer liber;


- interpretarea unor cântece cu conţinut istoric;

Ziua a V-a

„Lumina Învierii” – activitate în parteneriat cu preotul satului

Obiectivele urmărite:

- să cunoască importanţa sărbătorii de Învierea Domnului pentru    creştini;


- să culeagă informaţii despre tradiţiile locale de Paşti;


- să se comporte civilizat într-o instituţie de cult;


- să interpreteze cântece religioase potrivite momentului;

Activităţile desfăşurate:


- vizită la biserica din sat şi discuţii cu preotul despre Săptămâna Mare  şi Învierea Domnului;


- intonarea unor Pricesne  legate de sărbătoarea Învierii Domnului;


- încondeierea ouălor;


- tradiţii şi obiceiuri locale specifice acestei sărbători;
Activităţile desfăşurate în această săptămână au fost apreciate atât de elevi cât şi de părinţi şi vor fi continuate  ca activităţi exraşcolare.

5. Grădinița P.N.Rapolt - Prof. inv. preprimar Câzu Marioara

    
,,Școala Altfel,,- a fost un pas spre întărirea relației profesor-elev, atmosfera fiind una specială, fiind trăită atât de elevi, cât și de profesori cu sentimentul câștigării unor experiențe noi.

    
La Grădinița P.N.Rapoltu Mare, activitățile desfășurate au fost deosebite.

   
În prima zi, copiii au participat împreună cu părinții la decorarea ouălor de Paști, au confecționat și diferite ornamente de Pașți ( coșulețe pentru ouă, suporturi pentru ouă).

   
A doua zi, au participat la o excursie tematică : Rapolt- Simeria-Deva.

    
Am vizitat fabrica de pâine Titan Simeria, unde au văzut tot procesul de fabricație a produselor de panificație. Am fost la Deva la Parcul de la Bejan, unde au văzut animalele existente acolo (porci mistreți, struți, fazani, căprioare), apoi s-au jucat în parcul de joacă amenajat pentru copii.

    
La întoarcere, am făcut o vizită grupei mici de la Grădinița P.N. Nr.1.Simeria, grupă condusă de prof. Hărțăgan Mariana.

     
Copiii de la ambele grupe s-au jucat împreună, au cântat , au spus poezii, au dansat împreună, au legat prietenii. 
A treia zi, s-a desfășurat o activitate împreună cu clasa I-a și a II-a cu tema Sunt curat, sunt sănătos.
    
Copiii și-au consolidat regulile de igienă corporală, au învățat cum să mănânce sănătos, cum să-și păstreze sănătatea.

   
A patra zi, am desfășurat o excursie tematică Rapolt- Alba-Râmeț.

    
Copiii au vizitat Catedrala, Cetatea, Muzeele existente la Alba Iulia, au văzut schimbarea gărzii de la ora 12 din Cetate. La Râmeț au făcut cunoștință cu viața monahală a călugărițelor de la Râmeț, cu Mânăstirea, cu Cheile Râmețului.

    
A cincea zi, am făcut cu clasa a I-a și a II-a o vizită la Stâna de la Rapolt,

  
Aici copiii s-au jucat în aer liber, au mâncat mâncăruri speciale făcute la stână.

     
Pe parcursul celor cinci zile, copiii au ieșit din rutina de fiecare zi, au fost veseli, dornici de a participa la orice acțiune, de a experimenta sau exersa, de a socializa între ei, dar și cu educatorii lor, într-un context non-formal, destins, prielnic pentru cunoașterea și fixarea unor relații poate mai umane decât se pot stabili în timpul unei ore se curs.

6.  RAPORT DE ACTIVITATE „Şcoala Altfel” , intocmit de Prof. MATIS  VALERIA MARILENA
Încheiat cu ocazia prezentării activităţii desfăşurate în perioada 2-6 aprilie 2012 în cadrul săptămânii „ Şcoala Altfel” pentru clasele V-VIII de la Şcoala Generală Rapoltu Mare.


Programul de activităţi:
- Concurs de cultură generală cu tematică din următoarele domenii limba şi literatura română, matematică, ştiinţe, istorie, geografie, muzică, educaţie plastică, educaţie civică, educaţie fizică. 

- Întreceri sportive: ştafetă, campionat de fotbal

- Desenele primăverii

- Acordarea primului ajutor

- Liliecii şi habitatul lor

- Sport şi sănătate: campionat de tenis de masă

- Cerc de creaţie: executarea de felicitări de Paşti

- Tehnici de încondeiere a ouălor de Paşti

- Drumeţie la ferma de animale

- Ecologizarea spaţiului verde din curtea şcolii

- Excursie tematică: Râmeţ-Alba Iulia

- Concurs de limbi moderne

- Fii ecologist!- plantare de puieţi şi flori

- Vizionare film cu tematică de religioasă: „Viaţa lui Isus”
La acest program de activităţi din săptămâna „Şcoala Altfel” au participat toate cadrele didactice de la Şcoala Generală Rapoltu Mare care s-au implicat în funcţie de specialitatea lor în organizarea şi desfăşurarea acestui program. 
Frecvenţa elevilor a fost mare, fiecare participând la activitatea pe care şi-a dorit să o efectueze. Activităţile au fost diverse şi atractive pentru elevi, care au fost interesaţi şi deosebit de doritori să se implice în cât mai multe dintre acţiunile desfăşurate.

Săptămâna „Şcoala Altfel” a fost primită foarte bine de către elevi care şi-au manifestat curiozitatea şi interesul.

Director,
Prof. TELLMAN GABRIELA
